ჯომო კენიატას საერთაშორისო აეროპორტი

ჯომო კენიატას საერთაშორისო აეროპორტი (IATA: NBO, ICAO: HKJK) — საერთაშორისო აეროპორტი კენიაში, რომელიც ემსახურება ქვეყნის დედაქალაქსა და უდიდეს ქალაქ ნაირობის. კენიაში სხვა სამი მნიშვნელოვანი საერთაშორისო აეროპორტია: კისუმუს საერთაშორისო აეროპორტი, მოის საერთაშორისო აეროპორტი და ელდორეტის საერთაშორისო აეროპორტი. აეროპორტი მდებარეობს ემბაკასის რაიონში, ნაირობის ცენტრალური ბიზნეს რაიონის სამხრეთ-აღმოსავლეთით 18 კილომეტრში და რეგულარულად სრულდება ფრენები 50-ზე მეტი ქვეყნის მიმართულებით. თავდაპირველად აეროპორტს ემბაკასის აეროპორტი ერქვა, თუმცა 1978 წელს კენიის პირველი პრეზიდენტისა და პრემიერ-მინისტრის ჯომო კენიატას საპატივმცემლოდ აეროპორტს სახელი შეეცვალა. 2016 წელს აეროპორტმა 7 მილიონზე მეტი მგზავრი გაატარა, რაც მას მგზავრთა რაოდენობის მიხედვით, აფრიკის კონტინენტზე მეშვიდე ყველაზე დატვირთულ აეროპორტად აქცევს.

ჯომო კენიატას საერთაშორისო აეროპორტის საფოსტო კოდია 00501.

რესურსები ინტერნეტში
 კენიის აეროპორტების ადმინისტრაცია – ჯომო კენიატას საერთაშორისო აეროპორტი

სქოლიო

კატეგორია:კენიის აეროპორტები